google/wiki40b huggingface dataset:
Kristiansund krematorium og gravlund

Kristiansund krematorium og gravlund ligger på Kirkelandet, i Kristiansund.
Kapellet på gravlunden har ikke vært brukt som krematorium helt fra det var nytt. Det var bygget som gravkapell. Ved kongelig resolusjon (kgl.res.) av 27. august 1937 ble det gitt tillatelse til å innrette et krematorium i gravkapellet på Kristiansund kirkegård.

Modernisering

Miljøverndepartementet fastsatte i 2002 en ny forskrift om utslipp fra krematorier. Derfor er krematoriet under modernisering etter tegninger fra arkitektene as. Eksisterende ovn ved kapellet i underetasjen skal utskiftes og det skal installeres renseanlegg og styringssystemer. Det nye krematoriet kan stå ferdig i 2008 eller 2009.
Kayangel

Kayangel er en delstat i Palau, 24 km nord for Koror. I 2015 hadde Kayangel en befolkning på 54.
Kayangel er cirka 1,5 kilometer lang, og 750 meter bred. Det er åpent hav på den ene siden, og en lagune på den andre. Kayangel består egentlig av tre øyer, hovedøya, en mindre en med en liten leirplass, og den siste er bare en liten atoll. Den eneste kraftkilden på øya er solcellepaneler eller private generatorer. Øya blir bebodd av en liten befolkning på rundt 100 mennesker. Det er en liten skole som går fra niende klasse, og et lite bibliotek.
Kip Colvey

Landslaget

Han ble tatt ut i New Zealands tropp til FIFA Confederations Cup 2017 i Russland.
Norgescup i motbakkeløp 2010

Salomon Norgescup i motbakkeløp 2010 var en konkurranse bestående av 7 utvalgte motbakkeløp i Norge i løpet av sesongen 2010. Denne cupen ble for første gang arrangert i 2008.

Konkurransekriterier

Cupen var en sammenlagtkonkurranse der det blett gitt poeng til de 30 beste etter individuell plassering. For å få registrert poeng måtte man representere en klubb tilknyttet Norges Idrettsforbund. Sammenlagt poengsum dannet da sluttplasseringen.
Letalitet

Letalitet er dødeligheten for en bestemt sykdom. Den spesifiseres i prosent av de som er angrepet av sykdommen.
Tethlimmena

Utseende

Middelsstore, spinkle trebukker. Disse artene har forholdsvis mykt hudpanser og kan overflatisk minne om familien Cantharidae eller Lycidae. På farge er de gule og svarte. Antennene er svarte, omtrent halvparten så lange som kroppen, mer eller mindre sagtakkede. Pronotum er smalere enn dekkvingene. Dekkvingene har svarte spisser og en svart flekk i midten, de er kraftig utvidete bakover. Lårene er noe klubbeformede.

Utbredelse

Slekten er utbredt i Mellom-Amerika og Vestindia.
Khoratplatået

Khoratplatået er et platå i den nordøstlige delen av Thailand, også kalt Isan. Det er oppkalt etter den største byen i området, Nakhon Ratchasima, som på kortform ofte kalles Khorat.
Den gjennomsnittlig høyden på platået er 200 meter og det dekker et areal på ca 155 000 km². Det skålformede platået heller mot sørøst, og dreneres av elvene Mun og Chi, sideelver til Mekong, som også er avgrenser området. Det er separert fra det sentrale Thailand av Phetchabunfjellene, og i sør fra Kambodsja av Dângrêkfjellene.
Disse, sammen med Truong Son Cordilliera i nordøst, tar av for mye av nedbøren, slik at sørvest-monsunen har mye lavere intensitet her enn i andre nærliggende regioner. Gjennomsnittlig årlig nedbør i Nakhon Ratchasima er ca 1150 mm, mot 1500 mm i det sentrale Thailand. Forskjellen mellom den tørre og den våte sesongen er mye sterkere, noe som gjør området mindre fruktbart for ris.
Drepanocanthoides

Utseende

Små til middelsstore (4-6 millimeter), matte, gulbrune gjødselbiller, pronotum gjerne mørkere. Hodet er skovlformet, tydelig innbuktet foran, særlig hos hannene, uten tenner på forkanten, knøler eller opphøyde kjøler. Pronotum er avrundet, langs ytterkanten med en brem av hår, bakkanten tydelig kantet. Dekkvingene har fine punktrader og er ellers fint punkterte. For-leggen har tre skarpe tenner.

Levevis

De voksne billene kommer til lys. For øvrig er biologien til denne gruppen ukjent.

Utbredelse

Slekten er utbredt i Nord-Amerika og Mexico.
Skredderdalen

Skredderdalen ligger mellom Sandviksfjellet og Fløyfjellet i Bergen. Det går en bratt og stedvis trappebelagt tursti opp Skredderdalen langs Mulelevens løp. Turstien begynner øverst i Mulen ved det gamle vannverkshuset i Fjellveien og fortsetter oppover mellom Breistølen og Mulesvingen til Nedrediket, der den møter den grusbelagte gangveien mellom Sandvikspilen og Fløyen
Skredderdalen ble i middelalderen kalt «Mylnudal» etter mølledriften langs Mulelven, som renner gjennom den. Navnet er ikke forklart, men kan komme av stedsnavnet Schnejderstein (av ty. Schneider, skredder), som ble nevnt i 1631 i forbindelse med at en demning brast. I årene 1566–1877 var Skredderdalen den nordlige bygrensen for Bergen.
Fortuna Sittard

Historie

Klubben ble grunnlagt under navnet Fortuna Sittard Combinatie i juli 1968 som følge av en sammenslåing av klubbene Fortuna 54 og Sittardia. Klubben har holdt seg fast i de to øverste divisjonen, og på 1990-tallet var klubben mer eller mindre fast representert i Eredivisie. I samme periode fostret Fortuna Sittard flere talenter fra sin egen ungdomsavdeling, blant andre Kevin Hofland, Mark van Bommel og Fernando Ricksen under ledelse av førstelagets trener, Bert van Marwijk. Da van Marwijk i 2000 forlot klubben til fordel for Feyenoord kollapset Fortuna og rykket ned til Eerste divisie.
Etter nedrykket i 2001 har Fortuna hatt dårlig økonomi, og klubben har blitt truet med konkurs hele fire ganger mellom 2005 og 2012. De sportslige resultatene har også uteblitt, og klubben endte på sisteplass i tre etterfølgende år fra 2004 til 2006, samtidig som den også satte nederlandsk rekord med 28 strake serietap i 2005–06-sesongen. Klubben endte på nedre halvdel av Eerste divisie i ti påfølgende sesonger, og igjen i tre sesonger på rad fra 2015 til 2017. Året etter ble en sterk sesong for Fortuna, som sluttet på andreplass bak Jong Ajax, Ajax' reservelag som ikke hadde lov til å rykke opp.
NJFF jegertrap

Nordisk jegertrap er den vanligste skytegrenen for leirdueskyting i Norge, og konkurranser arrangeres av klubber tilsluttet Norges Jeger- og Fiskerforbund. Skytebanen er utstyrt med en kastemaskin som kaster leirduene ut en og en om gangen i varierende vinkler. Det konkurreres i jegertrap over hele Norge med NM i jegertrap som sesongens høydepunkt.

Klasser

Jegertrap har klasseinndelinger, både etter alder og skytenivå. Det kan benyttes hagle i kaliber 12, 16 eller 20, og med 24 grams stålladning.

Gjennomføring

Skytterne står i en halvmåneformet linje bak kastemaskinen, og det skytes annenhver gang, totalt 5 skudd per standplass. Et stevne består av mellom 25 og 100 skudd, og dermed altså 5 til 20 standplasser. Skytteren starter med hagla i «jegerposisjon» med kolben i hoftehøyde. Skytteren kan ikke bevege våpenet før leirduen kommer til syne.
Kongedømmet Navarra

Kongedømmet Navarra (spansk: Reino de Navarra; baskisk: Nafarroako Erresuma, fransk: Royaume de Navarre; latin: Regnum Navarrae), opprinnelig kongedømmet Pamplona, var et europeisk, baskiskbasert kongedømme som lå på begge sider av fjellkjeden Pyreneene langs Atlanterhavet mellom dagens Spania og Frankrike.
Kongedømmet Navarra ble opprettet da den lokale baskiske høvdingen Íñigo Arista (baskisk: Eneko) ble utropt til konge i Pamplona (etter tradisjonen i 824), og førte et opprør mot det regionale frankiske styret.
Den sørlige delen av kongedømmet ble erobret av kongedømmet Castilla i 1512, permanent i 1524, og kom på denne måten inn i det samlede kongedømmet kongedømmet Spania. Den nordlige delen av kongedømmet fortsatte å være selvstendig, men ble en del av Frankrike gjennom en personalunion i 1589, da kong Henrik III av Navarra arvet den franske tronen som Henrik IV av Frankrike og i 1620 ble kongedømmet slått sammen med kongedømmet Frankrike. Monarkene av denne forente staten tok tittelen «konge av Frankrike og Navarra» fram til dets fall i 1792, og på nytt under Bourbon-restaurasjonen fra 1814 og fram til 1830 (med et kort avbrudd i 1815).
Mil etter mil

Melodi Grand Prix

Sangen er skrevet av Kai Eide som gjennom plateselskapet sitt valgte å sende inn låten til Melodi Grand Prix 1978. «Mil etter mil» var en av åtte sanger som ble plukket ut til finalen på NRK Marienlyst lørdag 18. mars 1978. Der var den sist ut på scenen, og en jury på ni fagfolk kåret den til vinner. Dermed ble sangen Norges bidrag til Eurovision Song Contest 1978 i Paris 22. april 1978.
Utdypende artikkel: Melodi Grand Prix 1978
Sangen er opprinnelig en ballade, hvor jeg-personen beskriver sin lange reise etter å finne noen og fortelle denne personen at han ikke kan gå lenger, etter allerede å ha gått «mil etter mil».

Eurovision Song Contest

«Mil etter mil» ble framført som andre bidrag om kvelden 22. april 1978, etter Irlands Colm C. T. Wilkinson med «Born to Sing», og før Italias Ricchi e Poveri med «Questo amore». 
Utdypende artikkel: Eurovision Song Contest 1978
Tross splitthopp og store solbriller ble det ikke et eneste poeng, og Norge ble nummer 20 av 20. Dette var Norges femte sisteplass, og første gang et bidrag fikk 0 poeng med dagens poengsystem, innført i 1975. Sisteplassen skapte overraskende nok en enorm oppmerksomhet omkring «Mil etter mil», som føk rett opp på VG-lista etter finalen. Der ble sangen liggende i hele 19 uker, hvorav fem strake uker på førsteplassen. Aldri hadde en norsk vinner blitt en så stor salgssuksess. Teigen fulgte raskt opp med albumet This Year's Loser, som også ble en stor suksess – hele 16 uker på albumlista. Jahn Teigen vakte også stor oppmerksomhet i utlandet i etterkant av Eurovision Song Contest. Låten ble også Jahn Teigens definitive gjennombrudd i norsk musikkliv.

Innspilling

Teigen likte ikke Carsten Kloumans brassdominerte jazzarrangement. Da den ble utgitt på single noen uker etter at konkurransen fant sted, var det i en rockversjon med mer trommer og gitarer, noen strykere og ingen brass. Denne versjonen ble spilt inn på norsk og engelsk, med original engelsk tekst av den amerikanske låtskriveren David Cooper. Den engelske versjonen ble utgitt på singlen RCA Victor PB 9229, og den norske versjonen ble utgitt på singlen RCA Victor PB 9230. 
Teigen spilte også inn en versjon på liksom-russisk på Prima Veras album Brakara. Den het «Zagra znja Zagra». På denne versjonen var flesteparten av gitarene mikset bort.
Det var også tilfeldigheter som gjorde at «Mil etter mil» kom med i Melodi Grand Prix i det hele tatt. Låtskriveren Kai Eide tilbød først låten til plateselskapet CBS. Plateselskapet kjøpte låten, men foreslo samtidig å sende den til Melodi Grand Prix. «Jo, men jeg har ingen til å skrive ned notene for meg!» svarte Eide, ifølge Kristian Lindeman i CBS.
Winter in Moscow

Winter in Moscow er et musikkalbum med Sergey Starostin, Inna Zhelannaya og Mari Boine, utgitt i 2001.
Alliansetraktaten (1778)

Alliansetraktaten av 1778 var en avtale mellom Frankrike og USA som ble signert i Paris av amerikanske og franske embetsmenn den 6. februar 1778. I avtalen var de to landene enige om å hjelpe hverandre dersom den andre ble angrepet av Storbritannia fra da av og til evig tid. Videre sa den at ingen av landene kunne inngå separate fredsavtaler med England før USA var blitt anerkjent. Avtalen var resultatet av suksessen til de amerikanske styrkene i slaget ved Saratoga. Avtalen sa også at USA eller Frankrike kunne inngå avtaler med andre land uten at diplomater fra begge land var til stede.
Denne alliansen, også kalt den fransk-amerikanske allianse, førte Frankrike inn i den amerikanske uavhengighetskrigen. Avtalen gav amerikanerne håp og viste seg senere avgjørende i beleiringen av Yorktown. Avtalen ble annullert sent i 1799 etter XYZ-affæren og var bare nyttig for begge parter i fem år, fra 1778 til 1783. Men selve avtalen varte i 22 år, frem til 1800.
Petronas Towers

Historie

Tårnene ble designet av  den argentinsk/amerikanske arkitekten César Pelli . De valgte en særegen postmoderne stil for å skape et ikon 21. århundre for Kuala Lumpur. Planlegging på Petronas Towers startet 1. januar 1992 og følger strenge tester og simuleringer av vind og strukturelle belastninger på design. Syv år med bygging følges på den tidligere eiendommen til den opprinnelige Selangor Turf Club , som begynner 1. mars 1993 med utgraving , som involverte å flytte 500 lastebillass med jord hver natt for å grave ned 30 meter ( 98 fot) under overflaten.
Hesterytterteorien

Hesterytterteorien er en kontroversiell teori lansert av den japanske arkeologen Egami Namio som tar for seg opphavet til det japanske keiserhuset. Ved å studere innholdet i Kofun-graver, massegraver, fra Kofun-perioden (250–500) i Japan, argumenterte Egami at keiserhusets opphav stammet fra et omreisende hesterytterfolk som vandret fra Nord-Asia, gjennom Korea og så til Japan. Argumentene for rytterfolkteorien er altså Egamis tolkning av det arkeologiske materialet i kofun-gravene. Dette dreier seg i største grad om gjenstander og avbildninger av hester og hesteutstyr. Ifølge Egami viste innholdet i gravene en brå overgang, som bare kan ha skjedd dersom de opprinnelige stammesamfunnene som bodde i områdene som i dag regnes som Japan, ble invadert av et mer avansert folk.

Kofun-periodens inndeling

Kofun-perioden blir studert ved å se på ulike materialer funnet i og ved gravene som indikerer forandring og utvikling. Det er vanlig å dele inn Kofun-perioden i tre deler: En tidlig, midtre og en sen fase, basert på utformingen av selve nøkkelhullgravene, men også innholdet funnet i dem. I senere tid har en alternativ fordeling av Kofun-perioden oppstått. I stedet for en tredeling, deles Kofun-perioden, med bakgrunn av det innhentede materialet i massegravene, inn i to deler. Egami er selv tilhenger av en todelt fordeling av Kofun-perioden, der han selv deler perioden inn i en tidlig del, samt en senere del som består av den tradisjonelle midtre og senere delen sammen. Han argumenterer for denne todelingen av  innholdet i gravene fordi den første delen av perioden vitner om et japansk stammesamfunn som er fredfylt med det arkeologiske materialet bestående av seremonielle og sørasiatiske materialer, mens neste del er altfor brå og ulik det man finner i den første fasen.

Kontrovers

Teorien har fått lite støtte innen akademia, men blir tatt fram som en kuriositet fra tid til annen. I 1975 viet akademiker Gary Ledyard med sin tekst Galloping along with the Horseriders:Looking for the Founders of Japan teorien oppmerksomhet og forsøkte å se argumenter for og mot. Etter Ledyards bidrag, har teorien fra 1980-årene blitt forkastet av de fleste akademiske miljøene.
Kritikken mot Egamis argumentasjon om en todeling av Kofun-perioden avvises med at Egamis er for snar til å avvise en midtre fase av Kofun-perioden og det argumenteres for at Egamis ikke tar stilling til at historisk arkeologisk materiale kan ha forsvunnet. Den snarlige overgangen i fasene i Egamis Kofun-inndeling er nettopp på grunn av tapt historisk materiale. Et annet argument mot hesterytterteorien er at det heller ikke finnes nok historisk materiale om nordasiatenes aktiviteter på  denne tiden eller tiden før Kofun-perioden.
Bagdad

Etymologi

Navnet Bagdad er trolig av iransk opprinnelse. Det fins ulike teorier om navnets spesifike etymologi, men det er ikke enighet omkring det. Det mest pålitelige forslaget er at navnet er av middelpersisk avstamning og består av ordene Bhaga "Gud" og dād "gitt", som kan oversettes til "gudegitt" eller "Guds gave". På moderne persisk heter byen Baɣdād og på arabisk Baġdād. Et annet troverdig forslag er at navnet kommer fra middelpersiskens Bāgh-dād, "den gitte hagen".

Mutanabi-gaten

Mutanabi-gaten har blitt oppkalt etter dikteren Abul Tayyeb al-Mutanabi (915–965), som blant annet blir tillagt følgende sitat: «Når en løve viser tenner, bør du ikke tro at den smiler til deg».
Bokhandlerne i Bagdad skal ha holdt til i Mutanabi-gaten fra Det osmanske rike kontrollerte Bagdad fra 1500-tallet. Foruten forretningene er det et livlig utendørs bokmarked. Gaten er dessuten kjent for kafeer hvor diskusjonene går intenst.
Mer enn tyve personer døde og mer enn seksti ble såret av en selvmordsbombe i gaten 5. mars 2007.
Otte Steensen Brahe

Ekteskap

I 1603 giftet han seg med Margrethe Hansdatter Krafse (d. 1614); i 1608 med Karen Knudsdatter Rud, som døde allerede 14 dager etter bryllupet; tredje gang med Anne Nielsdatter Bild (d. 1648). 
Brahe, hans tre hustruer og to døtre er alle begravet i Næsby kirke på Sjælland.
Calcodes aeratus

Utseende

En middelsstor (opptil 35 millimeter), kraftig, svart hjortbille med litt matt, bronseaktig metallisk glans. Hos denne arten har ikke hannene svært forstørrede kjever. De kan være slanke og nærmest halvsirkelformede, men mange butte tenner på innersiden, eller korte og kraftige. Hodet er firkantet med et kort, bredt utskudd i pannen. Pronotum er mye bredere enn langt, kraftig innsnevret bakerst. Dekkvingene er litt hvelvede. Undersiden er farget som oversiden, på beina har lårene litt blankere metallglans enn resten. Hunnen er bredere enn hannen, metallglansen mindre tydelig, uten forstørrede kjever.

Levevis

Larvene utvikler seg i råtne trestammer.

Utbredelse

Arten er utbredt fra Myanmar i vest til Java i øst.
Buris Henriksen

Biografi

Selv om faren hans hadde vært blant Knud Lavards drapsmenn, sto han selv i borgerkrigene på Valdemar den stores side, og spilte en ikke uviktig rolle under denne. Han ble derfor gjort til hertug av Sønderjylland av kongen. Senere deltok han med utmerkelse i krigstog mot vendene. I 1163 anla han  cisercienserklosteret Tvis kloster øst for Holstebro.  
Kongen var dog alltid litt mistenksom overfor ham, ikke minst fordi han stammet fra kongeslekten, og kunne komme til å kreve kongemakten for seg selv eller for sine etterkommere. Mistanken ble bestyrket ved at Buris i 1166 ikke ville anerkjenne Valdemars sønn Knud som tronfølger. Til sist ga han seg dog mot til gjengjeld å få gjort hertugdømmet sitt arvelig.   
Kongen mistenkte ham også for å stå i ledtog med kongens norske fiender, som Buris var beslektet med på morssiden. I 1167 lot kongen ham derfor arrestere på Søborg slott og ifølge Saxo ble han satt i fangenskap på livstid. Tyske historieskrivere kan dog fortelle at han ble skrekkelig lemlestet og senere drept.  
Ifølge sagnet om Buris, som blant annet kjennes fra folkevisene, forførte han kong Valdemars søster Liden Kirsten. I raseri skulle kongen ha danset sin søster til døde, mens Buris ble kastrert og blindet. Etter sin død skulle han i lenker hver natt ha oppsøkt Liden Kirstens grav i Vestervig.
Milan Kučan

Jugoslavisk politikk

Kučan er jurist fra Universitetet i Ljubljana, der han gikk ut i 1964. Han ble politisk aktiv i studietiden. Fra 1968 til 1969 var han leder i det slovenske ungdomsforbundet.  Kučan var med i Slovenias kommunistliga, der han fra 1969 til 1973 var medlem av sekretariatet, og Det arbeidende folks sosialistallianse, som samlet ulike organisasjoner. Kučan ble i 1973 sekretær i sosialistalliansen, et verv han hadde til 1978, da han ble president i republikkforsamlingen i Slovenia. 
I 1982 tok  Kučan steget over i jugoslavisk rikspolitikk og det fulgte politiske verv i Beograd, der han fra 1982 til 1986 var slovensk representant i ledelsen for Jugoslavias kommunistforbund. 
Kučan vendte i 1986 tilbake til Slovenia der han ble president i Slovenias kommunistliga. Han begynte nå å fremme et program for større politisk deltagelse og frihet. Kučan ble en forkjemper for etniske minoriteters rettigheter, ønsket å bryte ettpartisystemet i Jugoslavia, ville skille parti og stat og ha frie valg.

Det selvstendige Slovenia

Etterhvert som konfliktene innad i Jugoslavia tilspisset seg, sto Kučan i spissen for ikke-voldelig løsning på konfliktene og en fredelig oppløsning av forbundsstaten. Han vant det første frie flerpartivalget i Slovenia i april 1990 og ble valgt å føre forsete i det kollektive presidentskapet.
Etter at et stort flertall stemte for slovensk uavhengighet i desember 1990, ledet Kučan Slovenia til selvstendighet gjennom en kort krig som fulgte etter den jugoslaviske hærs angrep på landet. Han representerte Slovenia i forhandlingene om det tidligere Jugoslavia og kunne i 1992 se landet tatt opp som medlem i FN. Slovenia fikk ny grunnlov og i 1992 ble han valgt til president med støtte fra 64% av velgerne. Han stilte som uavhengig kandidat. Kučan vant i 1997 gjenvalg, denne gang med 55,5% av de avgitte stemmene. 
Kučan ledet an å få Slovenia integrert i Europa og det nordatlantiske forsvarssamarbeid, prosesser som ble fullført etter hans presidentperiode ved at Slovenia har blitt medlem av EU og NATO. Han ble i 2002 etterfulgt i presidentembetet av Janez Drnovšek.

Etter presidenttiden

I 2002 medvirket Kučan til grunnleggelsen av grunnla International Ethical Collegium , der han ble president sammen med den tidligere franske statsminister Michel Rocard. Kučan ble i 2004 med i Madrid-klubben av tidligere stats- og regjeringssjefer. I 2008 deltok han i grunnleggelsen av Det europeiske råd for toleranse og forsoning (European Council on Tolerance and Reconciliation, ECTR).

Utmerkelser

Kučan har mottatt en rekke ordener og utmerkelser. Han har mottatt Republikken Slovenias frihetsorden i gull, Slovenias fremste orden. Kučan er ridder av den danske Elefantordenen, storkorskommandør av den latviske Trestjerneordenen, har mottatt den kroatiske Kong Tomislavs stororden, storkjede av den portugisiske Infante Dom Henriks orden, 1. klasse av den slovakiske Det hvite dobbeltkorsets orden, storkorskommandør og 1. klasse av den estiske Terra Mariana-korsets orden. Kučan mottok i 2002 Den hvite ørns orden fra Polens president. Fra paven har han mottatt Piusordenen.
Kučan er æresborger av Ljubljana.
Windows 8

Utviklingshistorie

Det ble sluppet en «developer preview» på engelsk som finnes i 32- og 64-bits utgave. Versjonen er ment for utviklere og andre som ønsker å teste en tidlig utgave av systemet. Det ble sluppet en «consumer preview» 29. februar 2012.  Windows 8 skal bli enklere å installere enn tidligere utgaver av Windows. En ny logo for Windows 8 er offentliggjort av Microsoft. Windows 8 kommer i fire utgaver, Windows 8, Windows 8 Pro, Windows 8 RT og Windows 8 Enterprise. Windows 8 og Windows 8 Pro blir mest vanlig å bruke på PC.
Windows 8 Release Preview ble lansert 31. mai 2012.

Egenskaper

Ifølge Microsoft har Windows 8 flere nye funksjoner som Windows Store, hvor brukerne kan laste ned gratis og kjøpe apper og andre funksjoner og Windows To Go, en funksjon som lar brukerne kjøre hele Windows-systemet fra en USB-minnepinne.
Windows 8 har det nye grafiske grensesnittet Microsoft Modern UI (samme for nettbrett, bærbar og stasjonær PC-er og Windows Phone). Dette grensesnittet er preget av sine fliser som fungerer som koblinger og som interaktive «Widgets» (kart, vær for hele verden, e-post, foto, kalender). Modern UI er optimalisert for berøringsskjerm, men kan styres med datamus og tastatur. Windows 8 tar med det klassiske skrivebord-grensesnittet, kjent fra tidligere utgaver av Windows.
En annen nyhet er at systemet starter raskere. Microsoft har jobbet med startsyklus fra bunnen som utnytter funksjonaliteten UEFI tilbyr. Dette gir mer stabil, raskere og sikrere oppstart.
Operativsystemet har to brukerkonto-muligheter, Microsoft Account eller lokal bruker. Dette kan så brukes på en annen datamaskin med Windows 8 via synkronisering. Hvis man for eksempel bytter en datamaskin, mister man ikke programmer og informasjon, inkludert systeminnstillinger.

RT

Windows RT er en spesiell versjon av operativsystemet Windows 8 som er designet for å kunne kjøre på mobile enheter som benytter den mer strømgjerrige ARM-arkitekturen, som for eksempel nettbrett. Operativsystemet ble lansert samtidig som Windows 8. I motsetning til andre versjoner av Windows 8 er Windows RT bare tilgjengelig som et forhåndsinstallert operativsystem (OEM), hvor produsenten av for eksempel et nettbrett har et samarbeidet med Microsoft. I samband med Windows RT har Microsoft for første gang produsert egen enhet i Microsoft Surface.

Navnet

Navnet RT kommer som en forkortelse fra programmet Windows Runtime som har blir brukt til å skrive programmer for Windows RT, ettersom man med Runtime kan kompilere programmer både for Intel/ AMD og ARM.